સિદ્ધાર્થનો પરિવાર અને તેના મિત્રો શરૂઆતથી જ દાવો કરતા આવ્યા છે કે સિદ્ધાર્થ મૃદુભાષી હતો અને તેનો ક્યારેય કોઈ સાથે ઝઘડો થયો નહોતો. એટલે હવે પોલીસ પણ માની રહી છે કે પ્રોફેશનલ દુશ્મની કે ઈર્ષાના કારણે સિદ્ધાર્થની હત્યા થઈ છે. સિદ્ધાર્થના ગુમ થયા બાદ પરિવારના દાવાના કારણે આ કેસ વધુ ગૂંચવાયો. ગુમ થયાના બીજા દિવસે એટલે કે 6 સપ્ટેમ્બરે સિદ્ધાર્થનો મોબાઈલ કોપરખેરાન વિસ્તારમાં મળ્યો અને પરિવારે દાવો કર્યો કે સિદ્ધાર્થ ક્યારેય તે વિસ્તારમાં નથી ગયો અને ત્યાં કોઈને ઓળખતો પણ નથી. પરિવારે એમ પણ કહ્યું કે, સિદ્ધાર્થને કોઈએ ધમકી આપી નથી હાલમાં કોઈ સાથે ઝઘડો પણ નથી થયો.